Lloyd Bochner

**Lloyd Wolfe Bochner** (29. heinäkuuta 1924 Toronto, Kanada – 29. lokakuuta 2005 Santa Monica, Kalifornia, Yhdysvallat) oli kanadalainen näyttelijä, joka tunnettiin erityisesti televisiorooleistaan. Hän esitti kryptologi Michael Chambersia scifi-sarjassa *[[Hämärän rajamailla]]* (1962) ja liikemies Cecil Colbya saippuasarjassa *[[Dynastia (vuoden 1981 televisiosarja)|Dynastia]]* (1981–1982). 

Bochner esiintyi jo lapsena radiokuunnelmissa. Hänen ensimmäinen elokuvaroolinsa oli kanadalaisessa elokuvassa *The Mapleville Story* (1946). 1950-luvun alussa Bochner muutti New Yorkiin, missä hän sai roolin draamasarjoista *[[Westinghouse Studio One|Studio One]]* ja *[[One Man’s Family]]*. Vuonna 1960 hän siirtyi Hollywoodiin. Hän vieraili pitkän uransa aikana muun muassa televisiosarjoissa *[[Perry Mason yllättää]]* (1964), *[[Vaarallinen tehtävä (televisiosarja)|Vaarallinen tehtävä]]* (1969, 1971, 1972), *[[Columbo]]* (1973), *[[Taisteluplaneetta Galactica (1978)|Taisteluplaneetta Galactica]]* (1979) ja *[[Murhasta tuli totta]]* (1986, 1988, 1992). Bochner toimi lisäksi ääninäyttelijänä animaatiosarjoissa *[[Batman (vuoden 1992 animaatiosarja)|Batman]]* (1992–1994) ja *[[The New Batman Adventures]]* (1997–1998) sekä videopelissä *[[Batman Vengeance]]* (2001).

Bochner oli mukana myös lukuisissa elokuvatuotannoissa, joihin lukeutuivat esimerkiksi Barbara Stanwyckin kanssa tehty *[[Yöllistä kauhua]]* (1964), Lee Marvinin kanssa tehty *[[Tappajan jäljet]]* (1967) sekä Frank Sinatran kanssa tehdyt *[[Tony Rome – yksityisetsivä]]* (1967) ja *[[Etsivä J. L.]]* (1968). Elokuvassa *[[Mies ja alaston ase 2½]]* (1991) Bochner parodioi *Hämärän rajamailla* -sarjassa nähtyä tarinaa, jossa hänen roolihahmonsa päätyi avaruusolentojen ruoaksi.

Bochner opiskeli aikoinaan sosiologiaa Toronton yliopistossa. Toisen maailmansodan aikana hän palveli Kanadan kuninkaallisessa laivastossa. Bochner oli naimisissa, ja hänellä oli kolme lasta.

## Elokuvia

**[[The Mapleville Story]]* (1946)
**[[Orjarummut]]* (*Drums of Africa*, 1963)
**[[Yöllistä kauhua]]* (*The Night Walker*, 1964)
**[[Sylvia (vuoden 1965 elokuva)|Sylvia]]* (1965)
**[[Harlow – seksityttö]]* (*Harlow*, 1965)
**[[Tappajan jäljet]]* (*Point Blank*, 1967)
**[[Vainottu muukalainen]]* (*Stranger on the Run*, 1967)
**[[Tony Rome – yksityisetsivä]]* (*Tony Rome*, 1967)
**[[Etsivä J. L.]]* (*The Detective*, 1968)
**[[Pikku karkulaiset]]* (*The Young Runaways*, 1968)
**[[Harmaapukuinen hevonen]]* (*The Horse in the Gray Flannel Suit*, 1968)
**[[Tiger by the Tail]]* (1970)
**[[The Dunwich Horror]]* (1970)
**[[Ulzana – verinen apassi]]* (*Ulzana's Raid*, 1972)

**[[Mies lasikaapissa]]* (*The Man in the Glass Booth*, 1975)
**[[It Seemed Like a Good Idea at the Time]]* (1975)
**[[The Immigrants]]* (1978)
**[[Uhka taivaalta]]* (*A Fire in the Sky*, 1978)
**[[Mr. No Legs]]* (1979)
**[[Mitäs me huijarit]]* (*The Hot Touch*, 1981)
**[[Leikistä tulee totta]]* (*Mazes and Monsters*, 1982)
**[[Kultanainen]]* (*The Lonely Lady*, 1983)
**[[Kristallilaatikko]]* (*Crystal Heart*, 1986)
**[[Kuolemanleikki]]* (*Millennium*, 1989)
**[[Mies ja alaston ase 2½]]* (*The Naked Gun 2½: The Smell of Fear*, 1991)
**[[Morning Glory (vuoden 1993 elokuva)|Morning Glory]]* (1993)
**[[Legend of the Mummy]]* (1998)
**[[The Commission]]* (2003)

## Lähteet

## Aiheesta muualla
* 
*